cyanic-selkie/wikianc huggingface dataset:
רפאל אסקלונה
ילדות וצעירות
אפרל אסקלונה נולד בשנת 1926 בפטיאל במחוז מגדלנה רבתי של אז, בקולומביה כבנם השביעי מבין תשעת הילדים של הקולונל קלמנטה אסקלונה לאווארסס, וטרן של מלחמת אלף הימים, ושל מרגריטה מרטינס סלדון. הוא היה אחייו רבא של בישוף פרסביטריאני מפורסם של דיוקסת סנטה מרתה, רפאל סלדון אריסה, שהיה אחי סבתו מצד האם. ילדותו של אסקלונה הייתה מאושרת. נהנה מחיי הכפר, המציא משחקים ובנה משקים מיניאטוריים ועפיפונים. אסקלונה הקשיב מרותק לאיכרים ולטרובדורים מקומיים שילבו בשיריהם -מרנגס, סונס, פויאס, פסאוס וכו' - דברי אקטואליה מן האזור. הוא עבר לוואיידופאר כדי להירשם ב"תיכון הלאומי מריה קונספסיון לופרנה" בוואיידופאר שם בגיל 16. בפברואר 1943 הוא כתב את שירו הראשון El profe Castañeda על הפרידה העצובה ממורה אהוב (אריברטו קסטניידה), שיר שהפך לפופולרי בין התלמידים. מאז נהג לשיר בפני חבריו המוזיקאים שרשמו את מנגינותיו והקליטו אותו. מעודד מההצלחה, כתב אסקלונה שירים נוספים שסיפרו על אהבותיו, על האנשים שהכיר, וסיפוריהם, וכו'. בשנת 1946 מכיוון שנראה משועמם וחסר מוטיבציה הועבר לבית ספר בבאראנקייה ואחר כך לתיכון סלדון בסנטה מרתה, שבו הלחין את שירו "El Hambre del Liceo (הרעב של התיכון) שבו התלונן על האוכל הגרוע שהגישו בבית הספר.
בשובו לוואיידופאר עבד אסקלונה בחקלאות בחוות הוריו. הוא גידל אורז וזמן מה הבריח באופן בלתי חוקי קפה מארובה. התמכר לטיפה מרה - לויסקי ולרום. אחרי רומנים רבים עם נשים, ב-14 באפריל 1951 התחתן עם מרינה ארסואגה מחייה, הידועה כ"לה מאייה". היא ילדה לו שישה ילדים מתוך 29 או 36 ילדים.
המשך פעילותו
אסקלונה היה חסר השכלה מוזיקלית פורמלית, לא נהג לשיר אלא בחוג חבריו ולא ניגן על כלי כלשהו. בשנות ה-50 הפך אסקלונה למלחין מפורסם, התיידד עם פוליטיקאים מקומיים שהגיעו למופעים העממיים הקרויים "פאראנדה". אסקלונה התלווה בדרך כלל בבני יישובו, פטייאל, בין השאר הרננדו מולינה, בעליה של קונסואלו אראוחו. בשנות ה-60 כשאלפונסו לופס מיקלסן היה למושל המחוז ססאר, התארח לופס מיקלסקן בביתו של מולינה. באותם ימים החליטו אסקלונה, קונסולאו אראוחו ולופס מיקלסן להקים פסטיבל לשירת ואיינאטו. לופס הזמין אותם כמה פעמים לבוגוטה בה ארגן פאראנדה של מוזיקת ואיינאטו והציג אותו בפני מנהיגים פוליטיים אחרים. הפסטיבל הראשון למוזיקת ואיינאטו התקיים בשנת 1968. אסקלונה מכר את זכויות היוצרים שלו וחי חיים של עוני יחסי. בהגעתו לשלטון מינה אותו הנשיא לופס מיקלסן לקונסול קולומביה בקולון (פנמה).
אסקלונה נפטר בשנת 2009 בבוגוטה כתוצאה מבעיות מעיים וסיבוכים נשימתיים על רקע אי ספיקת כבד. הוא אושפז בקליניקה סנטה פה בבוגוטה למשך שבועיים והונשם. בערש דוואי קיבל את ביקורו של נשיא הרפובליקה לשעבר, ארנסטו ספמפר פיסאנו. ארון המתים הוצב בהיכל הקונגרסים של בוגוטה ובטקס הכבוד לזכר המלחין שהתקיים שם נכח הנשיא לווארו אוריבה ולס ואישים בכירים אחרים. המלחין הובא לקבורה בבית העלמין המרכזי של בוגוטה.
חייו הפרטיים
לאסקלונה היו 36 ילדים, מתוכם - מאומצים. היה נשוי פעמיים. מאשתו הראשונה, מריה ארסואגה מחייה נולדו לו 6 הילדים. אחרי גרושיו חברתו לחיים הייתה לוס מריה סמבראנו. לדברי בנו הצעיר נולדו לאסקלונה עוד לפחות 23 ילדים מקשרים עם נשים שונות - שלושה עם כרמן אלנה רודריגז קורסו המכונה "לה מונה דל קאניאגואטה", שניים עם סולמרינה בולאניו אולמדו, עוד שלושה ילדים מקשרים עם רוסה חיל, דיוסלינה ברוצ'רו, בסיליה מרסדס קסטיליה וכו'.
דייוויד פיט
'''פ. דייוויד פיט''' (אנגלית: F. David Peat; ) היה פיזיקאי וסופר מדע בריטי שעסק בחקר של מצב מוצק ותורת הקוונטים.
דייוויד פיט כתב יותר מ-20 ספרים שתורגמו ל-24 שפות.
הוא ייסד וניהל "מרכז פארי ללמידה חדשה", שנמצא בכפר פארי בטוסקנה, איטליה. פיט היה עמית באקדמיה העולמית לאמנות ומדעים ועמית כבוד באוניברסיטת דרום אפריקה.
קורות חיים
דייוויד פיט נולד בווטרלו, פרוור של ליברפול. הוא התעניין במדע מגיל צעיר. בשנת 1964 קיבל דייוויד פיט תואר דוקטור בפיזיקה מאוניברסיטת ליברפול. ב-1965 הוא הפך לעוזר פרופסור באוניברסיטת קווינס בקינגסטון, אונטריו, קנדה. לאחר מכן, מ-1967 עד 1975, עבד כמדען חוקר עבור מועצת המחקר הלאומית של קנדה. במהלך תקופה זו, מ-1971 עד 1972, פיט היה בשבתון באוניברסיטת בירקבק בלונדון ועבד שם עם הפיזיקאים דייוויד בוהם ורוג'ר פנרוז.
במשך שנים רבות דייוויד פיט עבד במחיצתו של הפיזיקאי והפילוסוף דייוויד בוהם; השניים כתבו יחד את הספר Science, Order, and Creativity.
מאוחר יותר כתב פיט את הביוגרפיה של בוהם Infinite Potential: The Life and Times of David Bohm.
בזמן שהתגורר בקנדה, דייוויד פיט ערך פגישות בין המדענים המערביים וזקני השבט האינדיאנים. כאשר היה בלונדון, הוא ארגן כנס בהשתתפות אמנים, פסיכולוגים ומדענים. מטרת המפגשים והכנסים הייתה למצוא תשובות לשאלות "היכן החומר — מה טיבו באמנות ובמדע?", "היכן האמנות?' האם היא נוכחת באמן, בחפץ האמנותי, במתבונן, או שקיים תהליך מורכב שכולל את שלושתם?, ו"היכן מתרחש הריפוי, באיזה מרחב"?
דייוויד פיט נפטר בפארי ב-6 ביוני 2017.
אירוויזיון הילדים 2006
אירוויזיון הילדים 2006 הייתה התחרות הרביעית של אירוויזיון הילדים. רומניה אירחה את האירוויזיון הזה באולם סאלה פוליואלאנטה.
מדינה מארחת
שלוש מדינות התמודדו על אירוח התחרות ב-2006: TVR (רשות השידור הרומנית) HRT (רשות השידור בקרואטיה) ו-AVRO (רשות השידור ההולנדית).
ב-2006, רשות השידור הרומנית TVR נבחרה לארח את התחרות.
אורנלה מוטי
אורנלה מוטי (במקור: Francesca Romana Rivell; באיטלקית: Ornella Muti; נולדה ב-9 במרץ 1955) היא שחקנית איטלקייה.
ביוגרפיה
אורנלה מוטי נולדה ברומא כפרנצ'סקה רומאנה ריבלי לאב נפוליטני ואם אסטונית. יש לה אחות מבוגרת ממנה, קלאודיה, שנולדה ב-1951.
קריירה
מוטי דיגמנה בנעוריה והופיעה לראשונה בסרט "La moglie più bella" ב-1970 בתפקיד של פרנקה ויולה. היא שיחקה בעיקר בסרטים איטלקיים והופעת הבכורה שלה בסרט מחוץ לגבולות איטליה הייתה כנסיכה אורה בסרט הבריטי "פלאש גורדון" משנת 1980. היא הופיעה בסרטים אמריקאיים כמו "Oscar" (1991) ו-"Once Upon a Crime" (1992). היא ידועה בעיקר לצרפתים בשל הופעתה בפרסומת הטלוויזיה לפסטה "ג'ובאני פנזאני פאסטה".
בשנת 2004 שיחקה בסרטה של אסיה ארג'נטו "דפיקות לב", בתפקיד הסבתא. באותה שנה השתתפה בסרט הקומדיה הספרדי "Di que sí" בכיכובה של פאס וגה.
ב-2008 השיקה מוטי קו תכשיטים משלה. היא פתחה חנויות בפריז, מילאנו, רומא, ריגה, מוסקבה ואלמה אטה. היא ביטחה את שדיה בסכום של $350,000.
חיים אישיים
מוטי הייתה נשואה פעמיים, לאלסיו אוראנו (עמיתה לסרט La moglie più bella, בשנים 1981-1975) ולפדריקו פאקינטי (1996-1988).
למוטי שלושה ילדים, נאיקה ריבלי (נולדה ב-1974), שהיא גם דוגמנית ושחקנית ודומה במראה לאימה, ואביה הוא מפיק הסרטים הספרדי חוזה לואיס ברמודס דה קסטרו אקאסו, ובן, אנדריאה, ובת נוספת, קרולינה מנישואה לפאקינטי.
מאז 1998 מוטי חיה ביחד עם סטפאנו פיקולו, מנתח פלסטי.
הפיגוע המשולב בשכונת נאות אפקה
הפיגוע המשולב בשכונת נאות אפקה הוא פיגוע דריסה ודקירה שהתרחש ב-4 ביולי 2023 בשכונת נאות אפקה בתל אביב, בו דרס מחבל פלסטיני מספר ישראלים, ולאחר מכן יצא מרכבו, דקר ישראלי נוסף וניסה לדקור נוספים. המחבל פצע 9 ישראלים, חמישה במצב קשה, בהם אישה בהיריון בת 46 שעוברה נהרג בעקבות הפיגוע, שניים באורח בינוני ושניים קל.
רקע
יום לפני הפיגוע פתחו צה"ל והשב"כ במבצע בית וגן. המבצע התמקד בפעולה נגד תשתיות טרור, החרמת אמל"ח, ומעצר מבוקשים של הג'יהאד האסלאמי הפלסטיני וארגוני טרור אחרים, ומטרתו הייתה הרחבת חופש הפעולה בצפון השומרון ושינוי המגמה הסיכולית. המבצע כלל כוחות אוויריים וקרקעיים.
הפיגוע
הפיגוע תועד במלואו באמצעות מצלמות אבטחה.
תגובות לפיגוע
דובר ארגון הטרור חמאס הצהיר כי הפיגוע מהווה "תגובה ראשונה לפשעים של הכיבוש במחנה הפליטים בג'נין".
בהלת קניות
ההבדל העיקרי בין בהלת קניות להתנהגויות צרכניות לא טיפוסיות אחרות הוא המוטיבציה הבסיסית של הקנייה והרגשות השליליים הקשורים לתופעה.
משבר
בהלת קניות מתרחשת לרוב סביב משבר כמו מלחמה או אסון טבע. משברים כאלה עלולים לשבש את שרשרת האספקה של מוצרים רבים. הגם שאסון טבע אינו משבר שניתן לחזותו, הרי שמיד עם התרחשותו עשויות להיווצר ציפיות לשיבוש שרשרת האספקה ולמחסור במוצרים.
מלחמות התרחשו משחר ההיסטוריה והניסיון האנושי מעיד על מחסור במוצרים שנבע מהן (למשל עקב מצור). במקרים רבים, תהליך ההידרדרות למלחמה היה גלוי, והוביל אנשים לאגירת מצרכים בסיסיים וכן לבהלת קניות.
לאנשים יש מוטיבציה להתנהגות של הגנה עצמית כדי למזער סיכונים. אגירת אספקה לפני או במהלך משבר, שניתן לראות בה סוג של התנהגות הגנה עצמית, נחשבת כהתנהגות מתוכננת אינטרסנטית בניסיון למזער סיכון. בפרט, ניתן לגדר את הסיכון על ידי אחסון כמויות גדולות של אספקה, ובכך להקנות לאנשים תחושת ביטחון ורווחה. במקרה של מגפה, למשל, אגירה גם מאפשרת לאנשים לצמצם את הביקורים שלהם בחנויות, מה שממזער את המגע שלהם עם אנשים אחרים ואת האפשרות להידבק במחלה. יתרה מכך, המלאי יכול לשמש כמרווח ביטחון בידיעה שתהיה מספיק אספקה כדי להגן על האגרנים לאורך המשבר.
גורמים נפשיים
ברם, לא כל משבר יוצר בהלת קניות. הגורמים לבהלת קניות הם נפשיים בעיקר, וניתן להצביע על ארבעה גורמים עיקריים:
תהליך
בדרך כלל טריגר כלשהו גורם לתבהלה אצל מספר מצומצם של אנשים, הרגישים יותר לגורמים הנפשיים הנ"ל, ואלו קונים כמות חריגה של מוצרים מתוך כוונה לאגרם. ההתנהגות שלהם יוצרת איתות לשאר השוק בצורת מחסור חלקי או חריגה אחרת מהמצב לו הם רגילים. בתגובה לאיתותים כמעט לא מורגשים אלו, מגדילים שאר הקונים במעט את הקניה, אך את ההגדלה הפתאומית וה"קטנה" שמתבצעת על ידי החלק הארי של הקונים, השוק לא מסוגל לספוג ובאופן מיידי נוצר מחסור. היווצרות המחסור במקום אחד (מרכול או יישוב קטן, למשל) מתפשטת במהירות גם למקומות אחרים בתהליך של משוב חיובי ויוצרת בהלת קניות כללית.
תוצאות
בהלת קניות היא התנהגות בלתי רצויה מבחינה חברתית. כתוצאה ממנה נרכשות כמויות גדולות של מצרכים יומיומיים בסיסיים וציוד רפואי, מה שגורם לעיתים קרובות לחוסרים במלאי. מצבים אלו מגבילים או מונעים גישה למוצרים דווקא מיחידים או קבוצות פגיעות יותר (למשל קשישים או עניים), הזקוקים יותר למוצרים אלו.
מנקודת המבט הקמעונאית, בהלת קניות גורמת לשיבושים נוספים בשרשרת האספקה. העלייה הספורדית בביקוש למוצרי צריכה, יחד עם סגירת נתיבי אספקה או הגבלות על התנועה, מציבה אתגרים בתחומים כמו הזמנה, מילוי והפצה. כתוצאה מכך, מחמיר מצב אספקת המלאי ולעיתים קרובות מוביל לעליית מחירים של מוצרי צריכה.
מניעה
הנזקים החברתיים העלולים להיגרם מבהלת קניות מעלים את הצורך במניעתה. יישום מדיניות ואסטרטגיות מתאימות לבלימת קניות בהלה יכול לכלול הפחתת המחסור הנתפס על ידי הציבור במוצרים על ידי הבטחת זמינות עקבית והודעות מהממשלה, התקשורת והקמעונאים שיש זמינות של מלאי. איתותים אחרים של מחסור כמו מדפים ריקים ותורים ארוכים יכולים להיות מופחתים על ידי תמריצים, משלוחים מקוונים ויישום מילוי מהיר, יישום סנקציות מתאימות ומכסת רכישה למוצרים.
גם טיפול נכון בשמועות ובאינפורמציה שגויה יכול להיות חלק במניעת בהלת קניות. הבהרות על ידי התקשורת או הממשלה עשויות להפחית את אי הוודאות והפחד ולשפר את האמון החברתי. התקשורת או הממשלה יכולות גם להדגיש את ההשלכות השליליות של בהלת קניות, ולהניע את הציבור להיות נדיב יותר על ידי רכישה אחראית.
בארון ואקה
בארון דיוואווסי ואקה (בנאורית: Baron Divavesi Waqa, נהגה: ; נולד ב-31 בדצמבר 1959) הוא פוליטיקאי נאורי שכיהן כנשיא נאורו משנת 2013 עד 2019. לפני כן כיהן כשר החינוך בממשלת נאורו, ומשנת 2003 עד 2019 היה חבר הפרלמנט של נאורו.
ביוגרפיה
ואקה נולד במחוז בוה ב-31 בדצמבר 1959.
ואקה נבחר בבחירות לראשונה לפרלמנט של נאורו במאי 2003 מטעם מחוז בוה. הוא כיהן כשר החינוך בממשלת נאורו תחת הנשיא לודוויג סקוטי, אך הוא נאלץ לעזוב את תפקידו לאחר שהוחלף על ידי רנה האריס, ונותר כחבר פרלמנט.
בחודש ינואר 2014 שרד ואקה הצבעת אי-אמון שהועלתה נגדו בפרלמנט לאחר שהביא לגירושו של שופט השלום התושב היחיד, האוסטרלי פיטר לו, ולביטול אשרת השהייה של נשיא בית המשפט העליון ג'פרי ארנס, אף הוא אזרח אוסטרליה. הפרלמנט של נאורו האשים את ממשלתו בחוסר תפקוד, לאחר שהממשלה גם ביקשה לנסח הצעת חוק מצב חירום בעזרתם של עורכי דין מפיג'י. לאחר שהצבעת אי-האמון נכשלה, ואקה המשיך לכהן בתפקידו.
ביוני 2017 ביקר בישראל ופגש את נשיא המדינה ראובן ריבלין. בדצמבר 2017 תמכה נאורו בהצבעה באו"ם בהכרה ההאמריקאית בירושלים כבירת ישראל, ושבועיים לפני כן תרמה ישראל מערכת טיהור שפכים לנאורו בעלות של כ-250 אלף שקל.
בבחירות באוגוסט 2019 ואקה הפסיד את מושבו בפרלמנט ואיבד את הנשיאות; לאחר מכן בהצבעה בפרלמנט נבחר ליונל אינגימאה לנשיא החדש.
Bisu M3
Bisu M3 הוא מיניוואן מתוצרת יצרנית הרכב הסינית Bisu Auto חברת המותג של Chonqing Bisu Automotive Corporation (שותפות (joint venture) בין החברה הממשלתית שהיא חברת החזקות "BAIC Group" (שם רשמי: Beijing Automotive Industry Holding Co., Ltd) וחברה המתמחה בתחום הנדל"ן ומחקר ופיתוח, ייצור ומכירה של אופנועים, כלי רכב נוסעים, מנועי בנזין ומנועים וציוד כללי "Yinxiang Group"  אשר מיוצר בסין משנת 2016 (שנת מודל 2017) ועד היום.
It's in the Rain
It's in the Rain (בעברית: זה בגשם) הוא שיר שהוקלט על ידי הזמרת-יוצרת והמוזיקאית האירית אניה, עבור אלבום האולפן השביעי שלה, Amarantine. השיר יצא לאור ב-2006, על ידי חברת התקליטים האחים וורנר, כסינגל השני מתוך האלבום. הוא הופץ כסינגל שנה לאחר צאתו של האלבום.
השיר הגיע למקום השביעי במצעד הסינגלים האיטלקי.
הוצאה
השיר הופץ כסינגל האירופאי השני שהוציאה אניה מתוך אלבומה, Amarantine, משנת 2005. הוא הופץ בחלק ממדינות אירופה במחצית הראשונה של 2006. במקומות אחרים, כולל הממלכה המאוחדת ואירלנד, השיר הופץ כסינגל בנובמבר 2006, כדי לקדם את ההוצאה המחודשת של האלבום, Amarantine.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.
וידאו קליפ
הווידאו קליפ הרשמי של השיר הועלה לערוץ היוטיוב של אניה ב-22 באוקטובר 2008. הוא צבר למעלה מ-10 מיליון צפיות.
קול ודממה (להקה)
קול ודממה הייתה להקת מחול מודרני ישראלית, שנוסדה בשנת 1978 על ידי הרקדן והכוריאוגרף משה אפרתי, ונסגרה בשנת 2001 עקב קשיים כלכליים. קול ודממה היא צירוף של שתי להקות שהוביל משה אפרתי - להקת הדממה שכל רקדניה היו חירשים ולהקת אפרתי. שמה של הלהקה, קול ודממה, משקף את החיבור בין הרקדנים השומעים ובין הרקדנים החירשים.
להקת דממה
ב-1965 פנתה הברונית בת שבע דה רוטשילד מטעם אגודת החירשים לרקדן משה אפרתי בבקשה שיקיים חוג תנועה לקבוצת צעירים חירשים. אפרתי, שהיה מראשוני רקדני להקת בת-שבע ואחד מסולניה הראשיים, ניאות לקחת על עצמו את האתגר. למרות הקשיים הרבים בהם נתקל, נשאר: "אני לא רציתי חוג...כמעט עזבתי. אבל היה איזה מגנטיזם ביני לבין קבוצת החרשים. קרה משהו מראייה ראשונה... דרך המבט... נתגלה לי עולם שהשומעים חסרים אותו...נתגלה לי עולם מדהים, חומר יוצא מן הכלל...ידעתי שאני יכול לספוג מהם, לא רק להעניק להם... אלה הדברים שנתנו לי כוח להישאר איתם".
במשך כארבע שנים נפגש אפרתי עם אותה קבוצת חירשים פעמיים בשבוע. לצדו של אפרתי עבדו אסתי (אסתר) נדלר וגבי בר, אף הן רקדניות בלהקת בת שבע. ב-1969 ייסד אפרתי את להקת "דממה". רפרטואר הלהקה כלל ארבע יצירות בעלות שפה ייחודית בהיותה שילוב מקורי בין תנועה למימיקה. העבודה עם קבוצת הצעירים לוותה באמצעות נקישות על רצפת עץ ופיתוחה של גישה זו כונתה "שיטת הויבראציה".
שיטת הויבראציה
באופן מקרי זה החלה להתפתח 'שיטת הויברציה' או 'מעגלי הקצב' המושתתת על הרטט שנוצר כתוצאה מרקיעה חזקה של עצם או איבר כלשהו על הרצפה. הרקדן החירש הרגיש את הרטט העובר דרך כפות רגליו ולמד לפרש אותו כאות לכל התפתחות תנועתית-כוריאוגרפית של היצירה.
להקת אפרתי
בשנת 1973 התקבצו סביב משה אפרתי רקדנים מלהקות "בת-שבע" ו"בת-דור". העבודה נשאה אופי ניסיוני במטרה למצוא לשון תנועתית "ישראלית" לנוכח רפרטואר שתי להקות המוצא. הקבוצה הלכה והתהוותה לכלל "להקת אפרתי" תוך כדי שינויים רבים בהרכבה. עם התייצבותה של הקבוצה התקיימו ניסויים עיקשים למצוא דרך לאינטגרציה עם רקדני "להקת הדממה". בשנת 1975 הופיעה "להקת אפרתי" לראשונה באולם הקאמרי בת"א. ההופעה כללה שלוש יצירות ויצירה נוספת – "אדם מתחיל יומו" שהביאה את שתי הלהקות בעבודה נפרדת בו-זמנית על הבמה.
מויבראציה לאינטגרציה
ככל שהתפתח והתבסס האלמנט הוויברטיבי והפך לשיטה, נוספו עליו שני עורקי מידע- הוויזואלי והפיזי. אם השלב הראשון בתהליך כלל עבודה נפרדת בו-זמנית על הבמה, השלב השני כינס את שתי הלהקות על הבמה בעבודת 'יוניסונו' (קטע המבוצע באחידות תנועתית). עבודה זו התאפשרה בזכות נקישות וויבראטיביות, שיצרו הן פס-קול ייחודי ליצירה, והן סימן לתחילה או סיום של קטע תנועתי. בשלב השלישי אוחדו השלבים הקודמים ועובדו כמזיגה אחת לכדי ביצועים מורכבים ומרחב אפשרויות כוריאוגרפיות. האלמנט הפיזי העדין שימש לא רק לצורך נתינת סימן ותזמון אלא גם לשם הפקת מגוון איכויות תנועתיות.
כך נפתרו רוב הקשיים הנובעים מלקויות השמיעה, הושגה אינטגרציה מלאה בין שתי הקבוצות והתאפשרו דואטים. תגלית ופיתוח "שיטת הויבראציה" על כל שלביה, אפשרה לרקדני "להקת דממה" להשתלב בהדרגה עם רקדני "להקת אפרתי" באופן הרמוני עד כדי אי הבחנה בהיות חלק מהרקדנים חרשים. "קול ודממה" יכלה כעת לעמוד באותם סטנדרטים (טכניים וביצועיים) עם שאר הלהקות בישראל ובעולם ולהתפתח מבחינה כוריאוגרפית וקומפוזיציונית. השיטה שהיוותה פריצת דרך ייחודית ברמה עולמית, זיכתה את הלהקה בהכרה מקצועית וביקורות מצוינות בישראל ומחוצה לה.
התזמורת הסימפונית של פורטו אלגרה
התזמורת הסימפונית של פורטו אלגרה (בפורטוגזית: Orquestra Sinfônica de Porto Alegre) היא תזמורת סימפונית השוכנת דרך קבע בפורטו אלגרה, ברזיל. התזמורת נוסדה בשנת 1950 בניהולו של המנצח פאבלו קומלוש. מאז ינואר 1965 הוא פועלת בתמיכת ממשלת המדינה.
התזמורת כוללת כ-100 נגנים מקצועיים ומקהלה סימפונית, המופיעה עמה לפי הצורך.
התעמלות אמנותית בישראל
ענף ההתעמלות האמנותית הוא ענף ספורט אולימפי מוביל בישראל ביחד עם ענפי הג'ודו והשיט. במהלך השנים זכו המתעמלות האמנותיות הישראליות בעשרות מדליות בסבבי הגביע העולמי ובאליפויות אירופה ובאולימפיאדת טוקיו (2020) זכתה לינוי אשרם במדליית זהב אולימפית בתחרות קרב רב אישי.
בנוסף מתקיימות בענף תחרויות לנוער וב-2023 זכתה אלונה טל-פרנקו באליפות העולם.
הישגים
נבחרת ישראל בהתעמלות אמנותית זכתה במדליית זהב באליפות אירופה בקרב רב (קייב 2020), שתי מדליות באליפויות העולם, כסף (איזמיר 2014) וארד (מונפלייה 2011), מדליית זהב באליפות אירופה בתרגיל חישוקים ואלות (חולון 2016), מדליית כסף באליפות אירופה בתרגיל כדורים (קייב 2020) ומדליית כסף בתחרות הקבוצתית (קייב 2020). זכייתה של לינוי אשרם ב-5 מדליות באליפויות העולם בהתעמלות אמנותית, 3 מדליות בסופיה (2018), מדליית כסף בתחרות הקרב רב, מדליית כסף בתרגיל החישוק, מדליית ארד בתרגיל הסרט ו-2 מדליות ארד בפזארו (2017), מדליית ארד בתחרות הקרב רב ומדליית ארד בתרגיל הסרט וזכייתה של נטע ריבקין במדליית ארד באליפות העולם בתרגיל עם חישוק (מונפלייה 2011).
משחקים אולימפיים
במשחקים האולימפיים, סיימה נבחרת ישראל שלוש פעמים במקום שישי (בייג'ינג 2008, ריו דה ז'ניירו 2016 וטוקיו 2020), נטע ריבקין סיימה במקום שביעי (לונדון 2012) כאשר גם ניקול זליקמן הגיעה למקום השביעי (טוקיו 2020), ולינוי אשרם זכתה בקרב רב והיא האלופה האולימפית (טוקיו 2020).
היסטוריה
לראשונה, השתתפו מתעמלות ישראליות, ראובית הלפרין בת 13 (מקום 54) ובתיה מסניקוב בת 17 (מקום 56) בתחרות קרב רב אישי, באליפות העולם בהתעמלות אמנותית שנערכה ברוטרדם, הולנד בשנת 1973.
1975
ישראל יוצגה באליפות העולם שנערכה במדריד ספרד, על ידי שלוש מתעמלות, בתיה מסניקוב (מקום 26) אילנית פרנקפורט (מקום 28) וראובית בלוך (מקום 33) בתחרות קרב רב אישי.
1979
ישראל יוצגה באליפות העולם שנערכה בלונדון, בריטניה, על ידי 3 מתעמלות, דפנה גרשון (מקום 50), מיכל אייזיק (מקום 54) ואלה ויטלר (מקום 58) בתחרות קרב רב אישי.
1981
ישראל יוצגה באליפות העולם שנערכה במינכן, גרמניה, על ידי 3 מתעמלות, דפנה גרשון (מקום 49), ליאת חנינוביץ (מקום 60) ואיריס ברק (מקום 69) בתחרות קרב רב אישי.
1983
ישראל יוצגה באליפות העולם שנערכה בסטרסבורג, צרפת, על ידי שתי מתעמלות, ליאת חנינוביץ (מקום 79) וחנית טרנר (מקום 87) בתחרות קרב רב אישי.
1985
ישראל יוצגה באליפות העולם בוואיאדוליד, ספרד, על ידי שלוש מתעמלות, שולמית גולדשטיין (מקום 49), ליאת חנינוביץ (מקום 56) ועינת ארגמן (מקום 82) בתחרות קרב רב אישי.
1987
ישראל יוצגה באליפות העולם שנערכה בוורנה, בולגריה, על ידי שלוש מתעמלות, רקפת רמיגולסקי (מקום 71) שולמית גולדשטיין (מקום 72) ועינת ארגמן (מקום 76) בתחרות קרב רב אישי.
1993
ישראל יוצגה באליפות העולם שנערכה באליקנטה, ספרד, על ידי טלי קדושים (מקום 25) בתחרות קרב רב אישי (34.850 נקודות).
1999
ישראל יוצגה באליפות העולם שנערכה באוסקה, יפן, על ידי שתי מתעמלות:
2001
ישראל יוצגה באליפות העולם שנערכה במדריד, ספרד על ידי יעל יונגר סיימה במקום 23 בתחרות קרב רב אישי (83.500 נקודות: חבל-20.500 נק', חישוק-20.350 נק', כדור-21.450 נק', סרט-21.200 נק')
2005
ישראל יוצגה באליפות העולם שנערכה בבאקו, אזרבייג'ן, על ידי 4 מתעמלות:
בתחרות הקבוצתית סיימה ישראל במקום תשיעי בקרב רב (127.775 נקודות: חבל-34.750 נק' (14), כדור-37.175 נק' (9), אלות-38.750 נק' (9), סרט-38.325 נק' (8)).
2007
באליפות העולם בהתעמלות אמנותית שנערכה בפטרס, שביוון בספטמבר 2007 סיימה נבחרת ישראל במקום השישי בתרגיל הקבוצתי בניקוד מצטבר בשני התרגילים 31.600 נקודות, מתוך 27 מדינות, אחרי רוסיה (35.100 נקודות), איטליה (34.250 נקודות) ובלארוס (33.800 נקודות) ובכך הבטיחה את השתתפותה באולימפיאדה.
2009
באליפות העולם בהתעמלות אמנותית שנערכה באיסה, מיה, שביפן בספטמבר 2009 סיימה נבחרת ישראל במקום החמישי בתרגיל הקבוצתי בניקוד מצטבר בשני התרגילים 50.475 נקודות, מתוך 24 מדינות, אחרי איטליה (54.400 נקודות), בלארוס (54.200 נקודות) ורוסיה (51.350 נקודות).
2010
באליפות העולם בהתעמלות אמנותית שנערכה במוסקבה בספטמבר 2010 סיימה נבחרת ישראל (מרינה שולץ, אליאורה זולקובסקי, פולינה זקלוז'ני, מורן בוזובסקי, נועה פלצ'י והמחליפה ויקטוריה קושל) במקום רביעי בתרגיל הקבוצתי בניקוד מצטבר בשני התרגילים 51.950 נקודות, מתוך 29 מדינות, אחרי איטליה (55.525 נקודות), בלארוס (54.800 נקודות) והמארחת רוסיה (52.425 נקודות). היה זה הדירוג הגבוה ביותר אליו הגיעה עד אז נבחרת ישראל.
לראשונה, זכייה במדליות באליפויות עולם ואירופה
באליפות העולם שנערכה במונפלייה, צרפת, בספטמבר 2011 זכתה ישראל לראשונה במדליות. נטע ריבקין זכתה במדליית ארד בתרגיל עם חישוק, ונבחרת ישראל (שולץ, זולוקובסקי, ז'קולז'ני, פלצ'י, קושל ובוזובסקי) זכתה במדליית ארד בתרגיל משולב של חישוקים וסרטים.
מדליית כסף באליפות העולם
באליפות העולם שנערכה באיזמיר שבטורקיה בספטמבר 2014 זכתה נבחרת ישראל (אלונה קושבצקי, אידה מיירין, יקטרינה לבינה, ליהי שוחטוביץ', יובל פילו וקרינה ליחבר) במדליית כסף בתרגיל האלות בתוצאה של 16.983 נקודות, אחרי ספרד (17.433 נקודות) ולפני בלארוס (עם 16.6 נקודות). זהו הישג השיא של הנבחרת בענף זה. נוסף לכך, הנבחרת סיימה גם במקום חמישי בתרגיל הקרב-רב בתוצאה של 33.766 נקודות ובמקום שישי בתרגיל 3 כדורים ו-2 סרטים בתוצאה של 16.850 נקודות.
2015
באליפות העולם שנערכה בשטוטגרט שבגרמניה בספטמבר 2015 סיימה נבחרת ישראל (קושבצקי, מיירין, לבינה, שוחטוביץ', פילו וליחבר) במקום שישי בקרב רב. נוסף לכך, הנבחרת סיימה במקום חמישי בתרגיל עם 5 סרטים ובמקום שישי בתרגיל עם 2 חישוקים ו-4 אלות.
משחקי אירופה 2015
במשחקים האירופיים שנערכו בבאקו, שבאזרבייג'ן, זכתה נבחרת ישראל בשלושה מדליות. שתי מדליות כסף ומדליית ארד. מדליית כסף אחת בתחרות הקרב רב, ואחת בתרגיל החישוקים והאלות, ומדליית ארד בתרגיל הסרטים. נטע ריבקין זכתה במדליית ארד בתרגיל החישוק. ויקטוריה פילנובסקי סיימה במקום ה-10 בתחרות הקרב רב.
2017
באליפות העולם שנערכה בפזארו, איטליה, בספטמבר 2017 זכתה לינוי אשרם בשתי מדליות ארד, בתחרות הקרב רב לראשונה בתולדות מדינת ישראל ובתחרות הסרט.
מדליית כסף באליפות העולם
לינוי אשרם זכתה ב-3 מדליות באליפות העולם בהתעמלות אמנותית שנערכה בבולגריה: מדליית כסף בתחרות הקרב רב, מדליית כסף בתרגיל החישוק ומדליית ארד בתרגיל הסרט.
משחקי אירופה 2019
במשחקי אירופה ה-2 שנערכו במינסק, בלארוס, ביוני 2019 זכתה לינוי אשרם ב-4 מדליות. מדליית זהב בתרגיל האלות. מדליית זהב נוספת בתרגיל הכדור. מדליית כסף בקרב-רב, ומדליית כסף בתרגיל הסרט.
באליפות אירופה זכתה ניקול זליקמן במדליית ארד בתרגיל החישוק
באליפות העולם זכתה ישראל לראשונה במדליית כסף בתחרות הצוות. לינוי אשרם זכתה במדליות כסף בחישוק, באלות ובסרט ומדליות ארד בכדור ובקרב רב. ניקול זליקמן עלתה לארבעה גמרים כשסיימה במקום רביעי בחישוק, במקום שביעי בכדור ובאלות ובמקום 11 בקרב רב.
2020
באליפות אירופה שנערכה בקייב זכתה ישראל לראשונה ב-2 מדליות זהב בקרב רב, נבחרת ישראל זכתה בתחרות הקבוצתית, לינוי אשרם זכתה באישי וניקול זליקמן סיימה במקום חמישי בקרב רב.
תחרות ה"גרנד פרי חולון"
החל מ-2001 מארחת העיר חולון מדי שנה תחרות "גרנד פרי" בהתעמלות אמנותית, כחלק מסבב של מספר תחרויות "גרנד פרי" אירופאיות, בהשתתפות מאות מתעמלות אמנותיות מהארץ וממדינות נוספות, ביניהן גם מתעמלות כוכבות אולימפיות ואלופות אירופה והעולם. משך שנים התקיימה התחרות באולם הספורט של העיר ("היכל הספורט קציר") ובמאי 2015 התקיימה לראשונה בהיכל הספורט החדש ("היכל טוטו חולון").
אליפות TBS של AEW
אליפות TBS של AEW (באנגלית: AEW TBS Championship) היא תואר אליפות נשים, השייך לארגון ההיאבקות All Elite Wrestling (AEW). האליפות הוכרזה ב-6 באוקטובר 2021, והיא נקראת על שם רשת הטלוויזיה TBS אשר משדרת את תוכנית הדגל של AEW, Dynamite. האלופה הנוכחית היא ג'ייד קרגיל לאחר שניצחה את רובי סוהו בגמר הטורניר להכתרת האלופה הראשונה בתולדות הארגון.
עיצוב האליפות
עיצוב חגורת אליפות TBS כמעט זהה לאליפות TNT של הגברים עם מספר שינויים קלים. החגורה כוללת שש פלטות על רצועת עור שחורה. הפלטה האמצעית כוללת את תבליט הלוגו של TBS. מעל הלוגו של TBS מופיע הלוגו של AEW, בעוד שמתחת הלוגו של TBS מופיע כיתוב כחול "אלוף" (בניגוד לכיתוב האדום המזוהה עם אליפות TNT). שתי הפלטות בצדדים זהות לפלטות הצדדיות של אליפות TNT.
עיצוב חגורת האליפות נחשף על ידי טריפל H ב-3 באפריל 2018. האליפות כוללת שלוש פלטות זהב על רצועת עור חומה, הפלטה האמצעית מסמלת את הגלובוס שמציג רק את יבשת צפון אמריקה. הכיתוב מעל הגלובוס הוא "צפון אמריקאי" ומעליו מופיע הלוגו של NXT. הכיתוב התחתון הוא "אלוף". שתי הפלטות בצדדים ניתנות להסרה ולהחלפה בלוגו של האלוף המכהן. אליפות זו היא האליפות היחידה של NXT הכוללת את הלוגו של NXT כברירת מחדל בפלטות הצדדיות; כל החגורות האחרות כוללות את הלוגו של ה-WWE.
קשת סרליאנית
קשת סרליאנית היא מערך אדריכלי הבנוי מעל חלון או מעבר בין עמודים, שבו המרווח האמצעי מקורה בקשת חצי עגולה, וכל אחד מן המרווחים המצויים משני צדדיו מקורה במערכת של קורות אופקיות. טיפוס זה של קשת מכונה על-שם האדריכל האיטלקי סבסטיאנו סרליו שהביא אותה בכתביו. דוגמה נאה לשימוש רב החוזר על עצמו בקשת מסוג זה עשה האדריכל האיטלקי אנדראה פלאדיו בבניין הבסיליקה הניצבת במרכז העיר ויצ'נזה.
Palladian architecture
ליפי (פירושונים)
{{פירושונים| אישים:
ראו גם
}}
התכנסות כלכלית
במדינות המתפתחות קיים פוטנציאל לצמיחה מהירה יותר מאשר במדינות המפותחות וזאת משום שיכולת הצמיחה הכלכלית מאופיינת בכך שהיא הולכת ופוחתת במרוצת הזמן עד שהיא שואפת לגבול סופי כלשהו, כלומר לשיעור צמיחה סופי. במדינות המתפתחות, המרחק מאותו גבול צמיחה רחוק יותר ולכן ניתן להדביק את המרחק הזה בקצב מהיר יותר. בנוסף, המדינות העניות יכולות להעתיק אמצעי ייצור ושיפורים טכנולוגיים שכבר פותחו על ידי המדינות המפותחות ובכך לחסוך זמן פיתוח.
בספרות הצמיחה הכלכלית, למושג "התכנסות" יכולות להיות שתי משמעויות: האחת, המכונה גם "סיגמת ההתכנסות" (מהאות הלטינית סיגמא המסמלת במתמטיקה את פעולת הסכימה), מתייחסת לירידה ברמת פיזור ההכנסות בין כלכלות, כלומר להצטמצמות הפערים הקיימים בין הכנסות הפרטים במשק. המשמעות השנייה, המכונה גם "ביתא-התכנסות" (מהאות הלטינית ביתא המסמלת במתמטיקה פרמטר ממשי), היא המשמעות המוזכרת לעיל, דהיינו צמיחה מהירה יותר של כלכלות עניות ביחס לצמיחתן של כלכלות עשירות.
Root Down
Root Down הוא אלבום הופעה של להקת ביסטי בויז, יצא בשנת 1995. הרצועות 1–3 הן גרסאות של השיר המקורי "Root Down" שיצא בשנת 1994 כחלק מהאלבום Ill Communication. רצועות 4–10 הוקלטו בסיבוב ההופעות "live in Europe" של חורף 1995.
את האלבום הפיקו הביסטי בויז והמפיק מריו קלדאטו השני.
רשימת רצועות
ברצועה האחרונה השיר מסתיים ב-3:56. אחריו (ב-4:28) ניתן לשמוע ברצועה נסתרת קטע שהופק על ידי קוואמי כקדימון לתוכנית ספיישל ששודרה בגלי צה"ל לקראת הופעה של הלהקה בישראל.
האלבום מהווה הומאז' לאגדת הג'אז ג'ימי סמית ולאלבומו Root Down. דוגמת צליל (סמפל) של השיר "(Root Down (And Get It"מהווה בסיס לשיר "Root Down".
מרטין קרויצריגלר
מרטין קרויצריגלר (בגרמנית: Martin Kreuzriegler; נולד ב-10 בינואר 1994 באוסטריה) הוא כדורגלן אוסטרי המשחק בעמדת הבלם בקבוצת וולרנגה מליגת העל הנורווגית.
קריירת מועדונים
ב-24 ביולי 2023 חתם על חוזה לשנה וחצי בוולרנגה מליגת העל הנורווגית.
מגדל השעון (סקופיה)
היסטוריה
מגדל השעון נבנה בין 1566 ו-1572, ואת המנגנון של השעון נקלח ממגדל השעון של העיירה ההונגרית סג'יגטוואר, שנכבשה על ידי האימפריה העות'מאנית. למעשה חלקו החיצוני התחתון של המגדל, הוא שריד לאחד מארבעת המגדלים שהגנו על המנזר "קולף ג'ורג'י גורגוס". בשרפה הגדולה של 1689, ספג המגדל נזק רב, אך הוא לא נבנה מחדש עד ל-1904, וזאת לאחר הוראת המושל חפיז-פאשה כי יש לבנות מחדש את המגדל. במהלך רעידת האדמה ב-1963, נפגע מגדל השעון קשה ומנגנון השעון נאבד. מאוחר יותר נבנה מגדל השעון מחדש, אך ללא פעילותו התקנית של השעון שלו. השעונים החדשים על המגדל נוספו ב-26 במאי 2008, כחלק מפרויקט שחזור מבנים.
אדריכלות
מראה המגדל ומטרתו נמצאים במספר רישומים של סופרים. הסופר הצרפתי פיליפ דיפרן-קיין ציין כי:
לטענת חג'י קלפה, לעומת זאת, מגדל השעון הזה היה הגדול מבין כל המגדלים הנוצריים, והשעון צילצל ביום ובלילה, כשהפעמון צלצל "שעתיים נסיעה".
מהתיעוד של אווליה צ'לבי וחג'י קלפה עולה כי לבניית מגדל השעון במתכונתו המקורית היה בסיס משושה שחלקו העליון בנוי מעץ. לאחר שיפוצו ב-1904 הוחלף מבנה העץ, ואחריו נבנה המבנה מחדש בלבנים. ישנם 105 מדרגות המובילות מהתחתית לראש המגדל, שם מונחים השעונים.
קנה (ראייה)
קנה (Rod cell) הוא סוג של תא קולט אור שנמצא ברשתית העין, ויכול לפעול באור בעוצמה חלשה ביחס לתאים קולטי האור האחרים, המדוכים. תאים אלה קולטים פוטונים וממירים אותם לאות חשמלי שעובר לתאי רשתית דו-קוטביים, ומשם לתאי גנגליון ואל המוח. הקנים ממוקמים בחלקה החיצוני של הרשתית. כיוון שתאים אלה רגישים יותר לאור, הם התאים העיקריים שמשמשים לראיית לילה. לאדם בממוצע יש כ-90 מיליון קנים בכל רשתית.
הקנים ארוכים יותר מהמדוכים, על אף שמבנם הכללי דומה. קצה התא כולל דיסקיות רבות ובהן רודופסין, חלבון שמשמש לקליטה של פוטונים והמרתם לאות כימי. הדיסקיות קולטות אורכי גל שונים, ולכן רגישותם לאור גבוהה יותר. הקנים יכולים להעביר מידע על נוכחות או היעדר אור, אך אינם מספקים מידע לגבי צבעים וזאת באמצעות קליטת אורכי הגל השונים. רגישותם לפוטונים גבוהה בהרבה משל מדוכים, והם מגיבים בנוכחות של פוטונים בודדים.
בניגוד למדוכים, כל כמה קנים מקושרים לנוירון ביניים (interneuron) אחד, שקולט ומגביר את המידע. הקנים מגיבים לאט יותר מהמדוכים, עובדה הגורמת להסתגלות איטית יחסית לאור.
ניסויים שערך ג'ורג' וולד הראו כי הרגישות הגבוהה ביותר של קנים היא לאורך גל של כ-498 ננומטרים (צבע ירוק-כחול) וכי הם אינם מגיבים לאורכי גל העולים על 640 ננומטרים (אדום). עובדה זו קשורה לאפקט פורקינייה (Purkinje effect), שלפיו בשעות הדמדומים הקנים הולכים ונהיים דומיננטיים יותר בראייה, ולכן בטרם נעלם הצבע לחלוטין, יכולת הראייה נעה לכיוון שיא הרגישות של הקנים (ירוק-כחול).
תגובה לאור
בבעלי חוליות, השפעול של התאים קולטי האור בתגובה לאור הוא היפר-פולריזציה, כלומר הורדת המתח מתחת לסף פוטנציאל הפעולה. בחושך, התאים עוברים דה-פולריזציה, כלומר העלאת המתח מעל סף פוטנציאל הפעולה, ומשחררים נוירוטרנסמיטר, אשר עושה היפר-פולריזציה לתאים הדו-קוטביים וכך מדכאים את פעילותם. כתוצאה מכך שהתאים הדו-קוטביים עוברים היפר-פולריזציה, הם אינם מעבירים נוירוטרנסמיטר לגנגליון הראייה, וכך לא עובר אות הלאה. כשמגיע פוטון ונקלט ברודופסין, הקנים עוברים היפר-פולריזציה ועל כן מפסיקים את עיכוב התאים הדו-קוטביים ולכן אות עובר לגנגליון ומשם למערכת העצבים.
התגובה בחושך מתרחשת הודות לריכוז גבוה של cGMP בתא המוביל לפתיחה של תעלות יוניות המעבירות נתרן וסידן. כניסת היונים החיוביים גורמת לדה-פולריזציה וכתוצאה מכך לשחרור של הנוירוטרנסמיטר חומצה גלוטמית, הגורם להיפר-פולריזציה בתאים הדו-קוטביים. באור, 11-cis-retinal של הרודופסין עובר ממצב זה לקונפורמציה לטראנס, הגורם לשינוי המבנה של האופסין. שינוי מבני זה גורם להפעלה של חלבון ה-G טראנסדיוסין (Transducin) הגורם להפעלה של cGMP פוספודיאסטראז (cGMP PDE), השובר cGMP ל-5'GMP. כתוצאה מכך, יש ירידה בריכוז ה-cGMP בתא והתעלות שמעבירות נתרן וסידן נסגרות. כתוצאה מכך יש היפר-פולריזציה של התא והנוירוטרנסמיטר אינו עובר לתאים הדו-קוטביים.
הרטינל המשמש את הקנים מקורו בוויטמין A. פגיעה באנזים גורמת לפגיעה ברגישות לאור וכך לעיוורון לילה.
חזרה למצב הלא פעיל
בקנים קיימים שלושה משובים שליליים המאפשרים חזרה למצב מנוחה, קינאזות, GTPase ויצירה מחדש של cGMP. קינאזות שהם רודופסין קינאזות (rhodopsin kinase), כגון GRK מסוג β-adrenergic receptor kinase (βARK), מזרחנים את הרודופסין בקצה הקרבוקסילי ובכך מעכבים באופן חלקי את הטראנסדיוסין. כשהקצה מזורחן, ארסטין (arrestin) יכול להיקשר אליו להפסקה סופית של הפעילות באמצעות הפרעה פיזית לקישור הטראנסדיוסין. במקביל, חלבון בקרה נוסף נכנס לפעולה, ה-GTPase-activating proteins (GTPase), שגורם להחלפת ה-GTP בטראנסדיוסין ל-GDP ובכך עוצר את פעילותו.
כמו כן, הירידה בריכוז הסידן, שנובעת מסגירת התעלות תלויות ה-cGMP שמכניסות בחושך נתרן וסידן, גורמות להפעלה של גואניליל ציקלאז (guanylyl cyclase) ובכך ליצירה מחדש של ה-cGMP. החזרת ריכוז ה-cGMP בתא גורם לפתיחה מחדש של תעלות הנתרן-סידן ולדה-פולריזציה של התא.
כשקנים חשופים זמן ארוך לאור, קיימת אפשרות להסתגל לסביבה, מנגנון שקורה באמצעות ביטול זמני של הרגישות לאור (Desensitization). המנגנון מתרחש בעת קשירה של ארסטין לרודופסין, והוא משמש כמגשר בין הרודופסין לחלבון Clathrin, בתהליך שמכונה clathrin-dependent endocytosis. קיימות כמה דרכים לביטול הרגישות. הראשונה היא בידוד (sequestration) הרודופסין, כלומר הכנסה שלו באנדוציטוזה לתוך אנדוזום או ליזוזום ובכך להפסקת הפעילות.
וילה זנו
וילה זנו (איטלקית: Villa Zeno) היא אחת הווילות הכפריות שבנה האדריכל האיטלקי אנדראה פלאדיו באזור ונטו שבצפון איטליה (צ'סאלטו Cessalto שבמחוז טרוויזו, סמוך לכביש המהיר A4 בין ונציה וטריאסטה). הווילה נבנתה בשנות החמישים של המאה השש-עשרה. וילה זנו הוכרזה על ידי ארגון אונסק"ו כאתר מורשת עולמית.
אדריכלות
תוכנית המבנה פורסמה על ידי פלאדיו בספרו "ארבעת הספרים על אודות האדריכלות". שלא כמקובל בווילות של פלאדיו הבניין ניכר רק בשתי קומות הניכרות בחלונותיהן, במקום השלוש המקובלות. קומת האדון בעלת החלונות המלבניים הגבוהים היא הקומה הראשונה. הקומה השנייה, שמתחת לגג, ניכרת בחלונות רבועים קטנים, והיא נועדה לאחסון תוצרת חקלאית. חזית הבניין המוצגת בספרו של פלאדיו, היא החזית האחורית דווקא, והיא נראית סתמית למדי. בשני טורי החלונות של שתי הקומות, בולט רק פרט בודד בדמות החלון התרמאלי הגדול במרכזה של שורת החלונות העליונה, והוא נפתח לאולם המרכזי שתקרתו גבוהה. החזית העיקרית לבניין ניכרת בגרם מדרגות רחב העולה אל לוג'יה המחולקת לשלושה פתחים בעלי קשתות ומעליהם גמלון. לפי התוכנית בספרו של פלאדיו תוכננה חצר עם סטווי עמודים מאחורי הבניין, ובשני צידי החצר מצויים שני אגפים שנועדו למתקנים, למחסנים ולציוד החקלאי של החווה.
עומר ג'ערון
עומר ג'ערון (בערבית: مر جعرون; נולד ב-10 בדצמבר 1983) הוא כדורגלן עבר אמריקאי-פלסטיני ששיחק בעמדת הבלם.
קריירת מועדונים
ג'ערון נולד בכווית סיטי לאם אמריקאית ולאב פלסטיני מטול כרם. כשהיה בן 7 ג'ערון היגר עם משפחתו לפיצ'טרי סיטי, ג'ורג'יה שבארצות הברית לאחר שטיל נורה פרוץ מלחמת המפרץ הראשונה. ג'ערון התחיל לשחק כדורגל בקבוצת הכדורגל של אוניברסיטת ממפיס ואוניברסיטת דייטון.
פייו בילבאו
פייו בילבאו לופס דה ארמנטיה (בספרדית: Pello Bilbao López de Armentia; נולד ב-25 בפברואר 1990) הוא רוכב אופני כביש ספרדי-בסקי בקבוצת בחריין מקלארן.
ביוגרפיה
נולד בגרניקה.
אוסקלטל–אוסקדי (2011–2013)
ב-2011 הצטרף בילבאו לאוסקלטל–אוסקדי הספרדית-בסקית. באותה השנה סיים שני בטור דה ונדי, מרוץ אופניים חד יומי בצרפת, לאחר שהפסיד למרקו מרקאטו בספרינט סיום בין חמישה רוכבים.
קאחה–רוראל (2014–2016)
ב-2014, הצטרף בילבאו לקאחה–רוראל הספרדית, מדרג הפרו קונטיננטל, המשני לקבוצות בעולם. באפריל השיג בילבאו את הניצחון המקצועני הראשון בקריירה שלו, לאחר שניצח את המרוץ החד יומי, "קלאסיקה פרימאוורה די אמורביטה", מקדים את גורקה איסאגירה בספרינט הסיום. בהמשך סיים שביעי בטור של נורווגיה ושישי בוואלטה אה בורגוס, 1:40 דקות מנאירו קינטנה המנצח. לאחר מכן ערך את הופעת הבכורה שלו בגרנד טור, כאשר נבחר לוואלטה אספניה, בקטע התשיעי היה חלק מקבוצת הבריחה של הקטע וסיים חמישי, 1:12 דקות מווינר אנאקונה המנצח. בסופו של דבר סיים את הוואלטה במקום ה-60. לקראת סוף העונה התחרה ב-Tour du Gévaudan Languedoc-Roussillon, וסיים במקום השביעי את המרוץ.
ב-2015 ניצח את קטגוריית ההרים בוואלטה אה אנדלוסיה, כשאת המרוץ כולו סיים במקום ה-106. את הניצחון השני שלו בעונה השיג בוואלטה קסטיליה ולאון, לאחר שגבר על אנריקה סאנס וקרלוס בארבו בספרינט רב משתתפים. את המרוץ כולו סיים בילבאו במקום הרביעי, 47 שניות מפייר רולאן המנצח. לאחר מכן ניצח את הקטע השישי ב שהסתיים בעלייה ב-Selçuk, מקדים את הקולומביאנים מיגל אנחל לופס ובן קבוצתו היינר רודריגו פארה ב-3 ו-11 שניות. ביוני ניצח בילבאו לראשונה במרוץ קטעים, כשניצח את ה"טור דה ביקו" בקנדה. הוא נבחר בפעם השנייה ברצף לוואלטה אספניה והיה קרוב לניצחון בקטע השמיני, שהסתיים בניצחון של יספר סטויבן בספרינט רב משתתפים, כשבילבאו שני. בסופו של דבר סיים את הוואלטה במקום ה-97. לאחר מכן התחרה ב-Tour du Gévaudan Languedoc-Roussillon וסיים בפעם השנייה ברציפות במקום השביעי.
עומר ג'ערון
קריירת מועדונים
ב-7 בינואר 2014 הצטרף לאוטווה פיורי הקנדית. בהמשך שיחק בבהרט,ופיצ'טרי סיטי מובה.
פייו בילבאו
קאחה–רוראל (2014–2016)
ב-2016 בלט בילבאו בתחילת העונה במרוצים חד יומיים בספרד, כשסיים שישי בגראן פרמיו מיגל אינדוראין ושמיני בקלאסיקה פרימאוורה די אמרוביטה. לאחר מכן התחרה בוואלטה קסטיליה לאון וסיים בקטע הראשון במקום השני, לאחר שהפסיד לקרלוס בטנקור בספרינט הסיום. בסופו של דבר סיים בילבאו את המרוץ במקום השני גם כן, 30 שניות מאלחנדרו ולוורדה המנצח. לאחר מכן ניצח את הקטע השני בטור של טורקיה, לאחר בריחת יחיד מוצלחת, אך נטש את המרוץ במהלך הקטע השביעי. לאחר מכן סיים תשיעי בטור של נורווגיה וב-Prueba Villafranca-Ordiziako Klasika. הוא בלט גם ב-Circuito de Getxo 'Memorial Ricardo Otxoa', חמש שניות מדייגו אוליסי המנצח. הוא נבחר לוואלטה אספניה בפעם השלישית ברציפות וכיוון לניצחונות בקטעים, בקטע ה-9 נכנס לקבוצת הבריחה המוקדמת וסיים תשיעי, 1:04 דקות מדויד דה לה קרוז המנצח. גם בקטע ה-12 בילבאו סיים בעשירייה הראשונה, לאחר שסיים שישי בספרינט רב משתתפים שהסתיים בניצחון של ינס קקולרה. בקטע ה-14 השיג בילבאו את התוצאה הטובה ביותר שלו במרוץ, מקום רביעי, 14 שניות ממת'יאס פרנק בקטע הררי. אך לבסוף לא הצליח בילבאו לנצח קטע וסיים את המרוץ במקום ה-78 הכללי. לאחר מכן התחרה במרוצים חד יומיים באיטליה, והתוצאות הבולטות שלו היו מקום 11 בג'ירו דל'אמיליה ומקום שביעי במילאנו–טורינו, 27 שניות ממיגל אנחל לופס המנצח.
אסטנה (2017–2019)
ב-2017 הצטרף לאסטנה הקזחית לאחר שלוש שנים בקאחה–רוראל. באותה עונה ערך הופעת בכורה בג'ירו ד'איטליה, בקטע ה-19 היה חלק מקבוצת הבריחה המוקדמת של השלב וסיים את הקטע במקום הרביעי, 2:12 דקות ממיקל לנדה המנצח. הוא סיים את הג'ירו במקום ה-66. בהמשך העונה התחרה גם בוואלטה אספניה ושימש כפועל של מיגל אנחל לופס, התוצאה הטובה ביותר של לופס הייתה מקום עשירי בקטע ה-15, 1:02 דקות מאותו לופס. בסופו של דבר סיים בילבאו את המרוץ במקום ה-23, כשלופס מסיים שמיני.
עומר ג'ערון
קריירה בינלאומית
בשנת החליט ג'ערון לייצג את נבחרת פלסטין. ב-8 באוקטובר 2007 ערך את הופעת הבכורה הבינלאומית שלובמשחק נגד.
לזכותו 12 הופעות בנבחרת.
פייו בילבאו
אסטנה (2017–2019)
את 2019 פתח בילבאו בשורה של מרוצי קטעים בספרד והצטיין בהם כשהוא מראה יכולת גבוהה, כשסיים שלישי בוולטה אה ולנסיה, 7 שניות מיון איסאגירה המנצח. לאחר מכן התחרה בוואלטה מורסיה וניצח את הקטע הראשון במרוץ, בקטע השני והאחרון סיים חמישי ובעקבות כך ירד למקום השלישי הכללי, 10 שניות מבן קבוצתו לואיס לאון סאנצ'ס. בוואלטה אה אנדלוסיה סיים בילבאו רביעי, 21 שניות מבן קבוצתו יאקוב פוגלסן, לו סייע לנצח את המרוץ. בהמשך העונה התחרה בפעם השלישית ברציפות בג'ירו ד'איטליה וזה היה הגרנד טור בו הוא הכי התבלט עד כה. בקטע השביעי היה חלק מקבוצת בריחה קטנה ששרדה עד הסיום, 1.7 קילומטרים לסיום התקיף בילבאו את שאר הרוכבים בבריחה ושרד עד לסיום, כשהוא מקדים את טוני גלופן ודווידה פורמולו ב-5 שניות, ומשיג ניצחון ראשון בקטע בגרנד טור. גם בקטע נגד השעון השני במרוץ, שהיה הקטע ה-9, בלט בילבאו כשסיים תשיעי, 1:43 דקות מפרימוז' רוגליץ' המנצח. בקטע ה-20 היה חלק מקבוצת הבריחה, במהלך העלייה האחרונה של הקטע, בה הוא הסתיים, ה"מונטה אוונה", חברה דבוקת הדירוג הכללי לקבוצת הבריחה, ובספרינט הסיום גבר בילבאו על מיקל לנדה ועל ג'וליו צ'יקונה וניצח את הקטע, ובכך השיג ניצחון שני בקטע בגרנד טור. את הג'ירו סיים בילבאו במקום ה-27, כשהוא מסייע ללופס לסיים שביעי. בילבאו גם סיים שמיני בקטגוריית ההרים ועשירי בקטגוריית הנקודות. לאחר מכן התחרה באליפות ספרד וסיים שני במקצה נגד השעון, 49 שניות מג'ונתן קסטרובייחו. במקצה הכביש באליפות סיים בילבאו במקום השמיני. ביולי, זינק לראשונה לטור דה פראנס. במהלך העלייה הסופית של המרוץ יצר קבוצה קדמית ביחד עם סיימון ייטס וגרגור מילברגר, השלושה שמרו על יתרונם גם במישור והירידה, אך בספרינט הסיום בין שלושתם גבר ייטס על בילבאו ומילברגר, כשבילבאו מסיים שני, התוצאה הטובה ביותר שלו במרוץ. הוא סיים את הטור במקום ה-54.
בחריין מקלארן (2020–היום)
ב-2020 לא האריך את חוזהו באסטנה והצטרף לבחריין מקלארן. בתחילת העונה סיים שישי בוואלטה אה אנדלוסיה, 1:47 דקות מיאקוב פוגלסן המנצח. בקטע השני בילבאו אף סיים שני, אחרי שנכנע לפוגלסן בספרינט הסיום.
בילבאו זכה באחד מהישגיו הגדולים כשניצח בקטע העשירי בטור דה פראנס של 2023, שהתקיים במסיף סנטראל, לאחר שהיה חלק מבריחה.
יבהן שאחוב
יֶבְהֶן יבהנוביץ' שאחוב הידוע גם כ"יבגני שאחוב הבן" (נולד ב-30 בנובמבר 1990) הוא כדורגלן אוקראיני המשחק בעמדות הקשר בקבוצת זוריה לוהנסק.
קריירה
החל את קריירת הכדורגל שלו במועדון הכדורגל דניפרו. הוא גדל במחלקת הנוער שלה וב-2005 קודם לקבוצה הבוגרת. שאחוב הבן שיחק תחילה בקבוצת המילואים של המועדון ובשנת 2007 עלה לראשונה למשחק במדי הקבוצה הבוגרת. בשנים הראשונות שיחק שאחוב משחקים מועטים במדי הקבוצה (וברובם הוא נכנס כמחליף לקראת סיום המשחק). בשנת 2010 ו-2012 הוא הושאל לתקופה קצרה לקבוצת ארסנל קייב. גם לאחר שחזר מהשאלה לא מצא שאחוב מקום בהרכב הקבוע של הקבוצה ושימש בעיקר כשחקן מחליף. הוא שותף כמחליף גם בגמר הליגה האירופית 2015, בו הפסידה דניפרו 2–3 לסביליה. ביוני 2016 חתם יבהן שאחוב חוזה לשלוש שנים עם הקבוצה היוונית פאוק סלוניקי. ב-29 ביוני 2019 שאחוב חתם בלצ'ה העולה החדשה לסרייה א'. ב-19 בספטמבר 2020 חתם בא.א.ק. אתונה לשנתיים.
נבחרת
שאחוב הבן שיחק בכל שכבות הגיל של הנבחרות הלאומיות של אוקראינה. בנובמבר 2005 שיחק את משחקו הראשון בשורות נבחרת הנערים של אוקראינה. לאחר 22 משחקים במדי נבחרת הנערים עבר לנבחרת הנוער של אוקראינה.
הוא שיחק בנבחרת הנוער במשך שנתיים. ב-2009 השתתף עם הנבחרת באליפות אירופה בכדורגל לנבחרות עד גיל 19 וזכה עמה במקום הראשון. מנבחרת הנוער המשיך שאחוב לנבחרת הצעירה. הוא שיחק 20 משחקים, הבקיע 3 שערים.
לנבחרת הלאומית של אוקראינה זומן לראשונה בספטמבר 2016. משחקו הראשון במדי הנבחרת היה מול במסגרת מוקדמות מונדיאל 2018. את שערו היחיד במדי הנבחרת הבקיע בנובמבר 2016 במהלך המשחק נגד סרביה.
אנומלור שחור
אנומלור שחור (שם מדעי: Anomalurus pusillus) הוא מין של מכרסם ממשפחת האנומלוריים החי באפריקה המשוונית.
מאפיינים
מכרסם זה הוא המין הקטן ביותר מסוגו. אורך הגוף והראש הוא 18.5 עד 24.5 סנטימטרים, בתוספת הזנב שאורכו 14 עד 20 סנטימטרים. משקלו של האנומלור הוא 160 עד 300 גרמים. האנומלור בעל פרווה בצבע שחור בחלקו העליון, ואילו החלק התחתון הוא בצבע צהוב. הוא שוכן בעצים ביערות הגשם של אפריקה המשוונית, במדינות רואנדה, אוגנדה, הרפובליקה הדמוקרטית של קונגו, גבון, הרפובליקה של קונגו, גינאה המשוונית וקמרון.
האנומלור ניזון בעיקר מאגוזים, זרעים, עלים וחרקים, וחי בקבוצות הכוללות עד 100 פרטים. הטורפים של האנומלור הם נחשים, עופות דורסים ויונקים טורפים קטנים, כמו למשל לינסנג אפריקני.
האנומלור נמצא במצב שימור "ללא חשש" על פי הרשימה האדומה של IUCN, בזכות תפוצתו הרחבה ונוכחותו באזורים מוגנים רבים.
ויולה ונצ'רס
ויולה ונצ'רס (באנגלית: Viola Ventures; לשעבר כרמל ונצ'רס) היא קרן הון סיכון ישראלי, המנהלת הון של 1.3 מיליארד דולר ומשקיעה בעיקר בחברות סטארט אפ בשלבים הראשונים של הפיתוח. היא חלק מקבוצת ויולה. החברה הוקמה על ידי שלמה דוברת והמטה שלה נמצא בהרצליה.
ג'וש צ'ארלס
ג'ושוע אהרון צ'ארלס (באנגלית: Joshua Aaron Charles; נולד ב-15 בספטמבר 1971) הוא שחקן קולנוע, טלוויזיה ותיאטרון אמריקאי. הוא ידוע בעיקר בזכות תפקידיו כוויל גרדנר בסדרת הדרמה "האישה הטובה", שזיכתה אותו בשתי מועמדויות לפרס אמי לפריים טיים.
ויולה ונצ'רס
בשנת 2015 היא הובילה גיוס הון עבור GlassesUSA.
ג'וש צ'ארלס
קורות חיים
צ'ארלס הוא בנם של לורה (לבית הנקשר), בעלת טור רכילות בעיתון "בולטימור סאן", ואלן צ'ארלס, מנהל פרסום. הוא ממוצא יהודי מצד אביו, והוא מגדיר את עצמו כיהודי. הוא החל את הקריירה שלו בגיל תשע.
ויולה ונצ'רס
במהלך פעילותה היא הצליחה למכור מספר חברות ECI Telecom, נייס, Snaptu. היא ממשיכה להחזיק בהשקעות בחברות כמו איירון סורס, פיוניר, פלייבאז, סאמאנג' ונוספות. החברה גייסה חמש קרנות להמשך השקעותיה בתחום, האחרונה בהן בשנת 2017 בגובה 200 מיליון דולר.
ג'וש צ'ארלס
קריירה
הופעת הבכורה הקולנועית של צ'ארלס הייתה בסרט הקולנוע בהיירספריי של ג'ון ווטרס, בשנת 1988. בשנה שלאחר מכן הוא כיכב לצד רובין ויליאמס ואית'ן הוק בסרט ללכת שבי אחריו שזכה באוסקר לסרט הטוב ביותר באותה שנה.
בשנת 2008 שיחק בעונה הראשונה של סדרת הדרמה "בטיפול". לאחר מכן החל לשחק בסדרת הדרמה "האישה הטובה" של רשת CBS, את וויל גארדנר, שותף בכיר במשרד עורכי הדין, תפקיד עליו היה מועמד פעמיים לפרס אמי.
בשנת 2018 שיחק בתפקיד ראשי בסרט חובבן.
משנת 2020 משחק בתפקיד ראשי בסדרה "הרחק" בהפקת נטפליקס.
בשנת 2022 שיחק במיני-סדרה "העיר הזאת שלנו" מבית רשת HBO. בשנת 2023 גילם את דניאל דנדון בסדרת המד"ב הבריטית "הכוח" של אמזון פריים וידאו.
חיים אישיים
בספטמבר 2013 התחתן צ'ארלס עם רקדנית הבלט והסופרת סופי פלאק. יש להם שני ילדים. ב־9 בדצמבר 2014, פלאק ילדה את ילדם הראשון של בני הזוג, בן בשם רוקו. ב־23 באוגוסט 2018, צ'ארלס פרסם בחשבון האינסטגרם שלו כי פלאק ילדה את ילדם השני, בת בשם אליאונור.
הוא מעריץ של בולטימור רייבנס ובולטימור אוריולס. בכמה סרטים שבהם השתתף, הוא לבש כובע בייסבול של אוריולס.
טומאת זב
בהלכות טומאה וטהרה, זב הוא איש שיצאה הפרשה מסוימת מאיבר המין שלו. כדי להיטהר, עליו להמתין עד שיעברו שבעה ימים רצופים ללא הפרשה זו ("שבעה נקיים"), ואז עליו לטבול במעיין ולהקריב קורבן. השם זב משמש גם כשם כללי למטמאי משכב ומושב שהם זב, זבה, נידה ויולדת.
מהות הזיבה
לזיבה, יש דמיון מסוים לנוזל זרע, אבל היא שונה מעט בצבע ובמרקם הפנימי שבין חלקיה, כך שבעוד הזרע הוא כלובן (הכינוי של חז"ל לחלבון הביצה) של ביצה רגילה, הזיבה היא כלובן של ביצה מוזרה, דימוי נוסף שנאמר בגמרא, שהזוב דומה למי בצק של שעורים. מבואר בראשונים, שמדובר בהפרשה מוגלתית, כתוצאה ממחלה מידבקת בדומה למחלה הקרויה בימינו "זיבה".
חילוק בין זב בעל שתי ראיות לזב בעל שלוש ראיות
חומרת טומאתו תלויה במספר הפעמים ובהפרש הזמן ביניהם: אם ראה פעם אחת - לדעת בית שמאי הרי הוא בספק זב, ואם יראה ראייה נוספת יטמא למפרע. לדעת בית הלל, וודאי שאינו זב, אף אם יראה ראייה נוספת, אלא דינו כבעל קרי בלבד, ואיננו אב הטומאה, אף אם יראה אחר כך ראייה נוספת. אם ראה שתי ראיות, תוך יום אחד או תוך יומיים רצופים - דינו כזב לכל דבר, פרט לכך שהוא פטור מקרבן להשלמת טהרתו. אם ראה שלוש פעמים, במשך יום או יומיים או במשך שלושה ימים רצופים - הרי הוא חייב גם בקרבן. נחלקו בית שמאי ובית הלל האם כשראה שלוש ראיות במשך שלוש ימים אך בהפסק של יום אחד באמצע, האם חייב קרבן, לדעת בית שמאי, הרי הוא כזב בעל שלוש ראיות שחייב קרבן ולדעת בית הלל הרי הוא כזב בעל שתי ראיות, ופטור מקרבן. להלכה קיימא לן בשתי המחלוקות כבית הלל.
תליית הזיבה בשבעת הדברים ובאונס
מכיוון שטומאת זיבה חלה רק כאשר הזיבה נגרמת כתוצאת ממחלה ודווקא בכלי הזרע ולא בחולשה כללית של הגוף וגם לא כאשר הזיבה נגרמת כתוצאה מגורם חיצוני (שאינו מחלה), לכן, ישנן שבעה דברים שתולים בהם את הזיבה, והם: אם הוא חולה או אם ידוע שגופו נחלש כתוצאה מאכילה או שתייה מרובה, או של דברים הגורמים לזרע לזוב, או במשא שהתאמץ לסחוב דברים כבדים או שקפץ, או שהרהר בענייני יחסי מין או שראה אשה יפה במיוחד, אף אם לא הרהר אודותיה. אין הוא נחשב לזב. קיימות אף דעות מקלות יותר של רבי יהודה ורבי עקיבא, רבי יהודה סובר שאף הרואה בהמה חיה או עוף מתעסקין ביחסי מין או שראה בגדים נאים צבועים של נשים ניתן לתלות בכך את הזיבה, ורבי עקיבא מקל אף יותר וסובר שכל שהזב אכל או שתה משקה כל שהוא באותו יום בו ראה את הזיבה, ניתן לתלות באכילה או שתייה מועטת זו את הזיבה.
כלל זה קיים רק לגבי ראיה שנייה. ראיה ראשונה, גם אם הייתה באונס, מצטרפת לספירת שתי ראיות לטמא כזב, ואף היא עצמה מטמאה כבעל קרי, ככל ראייה ראשונה אלא שאינה מצטרפת לקרבן במידה והיו שני ראיות אחריה.לגבי ראייה שלישית, קיימת מחלוקת במשנה, לדעת רבי אליעזר היא אינה מחייבת בקרבן אם הייתה באונס. ולדעת חכמים ראייה שלישית מחייבת בקרבן אף אם הייתה באונס. גם רבי אליעזר וגם חכמים מודים שראייה באונס סותרת את מניינו של הזב לשבעה נקיים
תליית הזיבה בקרי
תלייה נוספת, נפסק במשנה כי, דין זה נאמר בראיה הראשונה בלבד. אך לאחר שכבר "נזקק לזיבה", והוא כבר חלה במחלת הזיבה, אין תולים את הזיבה בקרי אלא במחלת הזיבה, דין זה הוא דווקא לגבי יהודי אבל גר כתוב במשנה:. בראשונים מובאות מספר הסברים אפשריים לכלל זה: לאחר יציאת נוזל זרע מגוף האדם, יוצא גם זרע גרוע שאינו יוצא יחד עם הזרע עצמו, ולכן ייתכן שהנוזל שיצא אינו זיבה אלא המשך של נוזל הזרע שיצא באותה יממה. - הסבר הרמב"ם.
לפי הסברם של הר"ש משאנץ ופירוש רש"י לנזיר, וכן הסביר הלחם משנה בדעת הרמב"ם. דווקא בראייה ראשונה של הזב, אנו אומרים כן, אך לאחר שכבר "נזקק לזיבה", והוא כבר חלה במחלת הזיבה, הגיוני יותר לומר שהזיבה קשורה למחלתו ולא לקרי שראה באותו יום, ולכן גם קובעת המשנה כי, כי גרותו של גר נחשבת כמחלה המחלשת את הגוף וגורמת לזיבה מפני ש"דואג בקבלת המצוות" כך שלא סביר לתלות את הזיבה מחמת הקרי.
לפי הסבר של הר"ש משאנץ, חולשה זו אינה פוטרת את הזב מכיוון שהנוזל שיצא ממנו אינו "זיבה", (בשונה מההסבר הקודם המסביר כי מדובר בנוזל זרע ולא בנוזל זיבה), אלא מפני שמדובר באונס, ולכן תלייה זו היא רק בראייה השנייה שאינה מטמאה באונס, אך בראיה ראשונה שמטמאה באונס נטמא גם אחרי שראה קרי. ולכן אם הראיה השנייה היא של גר, שראייתו הראשונה הייתה בעודו גוי, מכיוון שהראיה הראשונה אינה מטמאה בטומאת זיבה, נחשבת הראיה השנייה שלו כראיה ראשונה.
בכל מקרה, מכיוון שגזירת הכתוב היא שטומאת קרי גורמת לקולא - שניתן לתלות בה את הזיבה שביום או מעת לעת שאחריה, מובן שדין זה קיים רק ביהודי שבו נאמרו פסוקים אלו ולא בגוי, ומכאן השוני בין יהודי לגוי.
רבי יוסי מחמיר ומתיר לתלות את הזיבה בזרע רק באותו יום עצמו אך ההלכה לא נפסקת כמותו.
קורבנות הזב
למחרת יום טבילתו, עליו להביא קרבן להשלמת טהרתו: זוג עופות, אחד לקורבן חטאת והשני לקורבן עולה, בדומה לקרבן הזבה. עד הבאת הקורבנות הוא מנוע מלהיכנס לבית המקדש ומלאכול קורבנות, כמו כל "מחוסר כיפורים".
דיני טומאה וטהרה
התורה קבעה על הזב והדומים לו (נידה, זבה, יולדת) סדרת חומרות מיוחדות. חומרות אלו אינן קיימות אפילו בטומאת מת.